cyanic-selkie/wikianc huggingface dataset:
Toy Dolls
Тој долс (анг. Toy dolls) е англиски панк рок бенд формиран во 1979. Оддалечувањето од гневните панкерски текстови и музика која најчесто е поврзана со панк рокот, Тој долс ги трасира во рамките на естетиката од панкот, со цел да се изрази  смислата за хумор, со песните "Јул Брунер вас а скинхед", "Мај грлфрендс дедс а викер" и" Џејмс Бонд ливс доун аур стрит". Често во имињата на песните имаат и и алитерација: "Петер практисес практис плејс", "Фистикуфс ин Фредерик Стрит", "Невил ис а нрд. Во секој случај, бендот веројатно е најдобро познат  по единствениот хит во Обединетото Кралство со панк-рок преработката на "Нели д елефант". Вообиачено, нивните албуми содржат преработки од песни на добро познати хит музички нумери, кои најчесто ги забрзуваат со панк-рок темпо. Преработки коишто се вклучени во нивните албуми се: "Блу сјуд шус", "Токата ин Д-мол", "Себр денс", "Ливин ла вида лока", "Лејзи сандеј афтернун", "Ај гона бе 500 мајлс), Ши ис со модерн и"Д фајн каунтдаун." Исто така имаат снимано и пародии од популарни песни како што се "Д кидс ин тин енд веар (кидс ин Америка)" и "Д девил вент даун  ту Скантхроп (Д девил вент даун то Џорџиа)". Албумите им започнуваат со кратко интро со "заразен" гитарски риф и завршуваат со аутро, кое што е вообичаено подолго од интрото зачинето со истиот риф. Казото како инструмент е исто така истакнат во многу од нивните песни. Повеќето од членовите на бендот имаат прекари, и ретко се гледаат на нивните настапи без невообичаените правоаголните очила за сонце (иако се имаат појавено без очила на омотот на албумот "Уан море гигабајт").
Кариера
Тој долс се формирани како квартет вклучувајќи го и вокалистот Пете Зулу Робсон, гитаристот Мајкл Алгар познат како Олга (роден на 21 Септември 1962, Саут Шилдс, Англија), тапанарот Колин Скот - Мр.Скот и басистot Филип Даџдејл - Флип. Само по неколку свирки, Зулу го напушта бендот за да оформи свој сопствен бенд, а неговото место за само еден концерт го зазема Пол Хадсон - Хад. По заминувањето на Хад, Тој Долс стануваат трио, со гитаристот Олга кој ги презема вокалските задолженија на бендот. Скот го напушта бендот во 1980 и е заменет од Диен Џејмс на четири месеци за време на летниот период. Џејмс подоцна се враќа во бендот во периодот од 1985 до 1988 како басист. Флип го напушта бендот во 1983, одбележувајќи го почетокот на константно менување на членови на бендот со години (со Олга како единствен оригинален член). Во 1984, Зулу се враќа во составот како басист и придружен вокал, но се разделува од бендот за помалце од една година. Првично се групирано во Ои! сцената и класифицирани  во жанрот  "Панк патетик". Една од причините која ги поврзува токму со Ои! правецот е тоа што за нив се залагал Гери Башел, кој е премногу инволвиран во Ои! правецот и бендовите како Анџелик Апстартс (кои подоцна Тој долс ги поддржаа на првата нацинална турнеја). Во 1989, стопанственик од Сандерленд го финансира снимањето на деби синглот "Томи коувејс кар со Ши гоус ту Финос" на Б страната од изданието. Синглот кој би копиран во 500 примероци, набрзо се распродава, правејќи го синлгот како колекционерски предмет. Со тек на време бендот потпишува со "Volume", Олга се преселува во Њутон Хол, во северен Дурхам, што e причина за создавањето на песната "Ливин он Њутон Хол". За време на Божик во 1982, го издаваат панк препевот на "Нели д елефант", класична детска песна, која достигна првото место на" УК инди чарт". Во 1983 го издаваат деби албумот "Диг дет грув бејби". Во 1984 реиздаинието на "Нели д Елефант" достинува четврто место на "Ук синглс чарт"  останувајќи на листата 14 недели. Нивниот албум во 1985," А фар аут диск" го достигна 71 место во" Ук албум чарт". Од тогаш бендот продолжува масовно да издава албуми и да одржува турнеи, воглавно во Европа, Јужна Америка и Јапонија. По празнината од 14 години од последниот настап во Британија, во 2007 имаат низа од концерти од Глазгов па сè до Лондон, вклучувајќи триумфално враќање во родното место за распродаденото шоу во Дурхам. За прослава на 25 годишнината од бендот, во 2004, официјалната биографија насловена како "The Toy Dolls: From Fulwell to Fukuokа", е објавена од "Адра прес". Во 2011, бендот го закажа издавањете на својот 20-ти албум. 30 годишнината од основањето на бендот во октомври 2009, бендот прима огромен број на пораки со честитки на нивниот официјаен портал, од различни музичари како што се Баз Варн од Д Стренглерс, ТВ Смит од Д Адвертс, Џејк Брнс од Стиф литл фингрс & Кент Џејмисон од Ноефикс. Живите настапни на Тој Долс содржат сихноризирана кореографија, темпирани потези,скокање, урлање.
Црква „Св. Атанасиј“ - Богданци
Свети Атанасиј — главна црква во Богданци и седиште на Богданската парохија. Црквата е сместена во центарот на градот.
Историја
Првичната црква била изградена во првата половина на XIX век, која низ историјата била неколкупати обновувана, главно, со парични прилози на месното христијанско православно население.
Toy Dolls
Членови
До 2007 бендот има сменато 14 различни тапанари и 12 различни басисти. Олга е единствениот оригинален и постојан член на бендот. По Олга, тапанарот Мартин Јул има најдолг престој во бендот (1987-1999). Јул моментално поседува продавница во Сандерленд наречена "Хотратс". Поранешниот тапанар Дејв Нутал - Нут моментано поседува компанија за производство на тапани во Ланкастер, Ланкашајр. Олга исто така има свирено на бас на турнејата со американскиот панк бенд Д Дикис, и со Едикс. Гери Дан, поранешниот басист на Тој Долс(1997-1999), моментано предава музика на "Сандреленд колеџот", а поранешниот тапанар Тревор Бревис - Фрог предава музичко на колеџот "Мидлсборо". Иако Олга се преселил пред многу години од североисточниот дел на Англија, сега живее во Лондон. Традиција е давањето на специјални прекари на сите членови од Тој Долс.
Црква „Св. Атанасиј“ - Богданци
Пожар
Црквата била оштетена во пожар, кој ја зафатил утрото на 26 декември 2014 година. Во пожарот била зафатена внатрешноста на самата црква и кровот, додека иконите биле споасени благодарение на свештениците и месното население. При гаснењето на пожарот учествувале противпожарни возила од Гевгелија, месното население, но и ученици од гимназијата во непосредна близина на храмот.
На 20 јануари 2015 година бил осветен камен-темелник на новата црква, која се гради на местото на опожарената. Новата црква се гради по проект на архитектот Благој Здравев од Штип, којшто веќе подготвениот проект го донирал на епархијата за побрза изградба на новата црква, а градежните дејства ги извршува претпријатието ГЕ-ГЕ Професионал од Богданци. Црквата се гради со средства од Повардарската епархија, како и со доброволни прилози на верниците.
Архитектура
Градбата на црквата е трикорабна, а нејзините сводови се покриени со рамни дрвени тавани, при што средишниот кораб ги надвишува страничните. Покривната конструкција е изградена на две води. Внатрешноста на црквата е делумно живописана, што е најзабележително во горните делови од средишниот кораб, чии фрески потекнуваат од XIX век. Иконостасот е со стари царски двери, изработени во резба со мотиви од растителен и животински свет, како и стари икони кои потекнуваат од XIX век. Во 1983/84 година била изградена нова камбанарија со градски часовник во нејзиниот горен дел, а во 1986/87 била изградена и крштилница, осветена со благослов на тогашниот поглавар на МПЦ г.г. Гаврил.
Адолф фон Бајер
Јохан Фридрих Адолф фон Баер (Берлин, 31 октомври 1835 - Старнберг, 20 август 1917) — германски хемичар.
Во 1905 година тој ја добил Нобеловата награда за хемија.
Ландшајде
Ландшајде (Landscheide) — општина во округот Штајнбург, во Шлезвиг-Холштајн, Германија.
NGC 5886
NGC 5886 — елиптична галаксија во соѕвездието Воловар, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 5886 се споменува и како CGCG 221-36.
Откривање
Објектот е откриен на 13 мај 1828 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 5886 е од видот E-S0. Видливиот сјај со голо око изнесува 14,1 m, а оној во рамките на интервалот од минималната до максималната честота 15,1 m, додека површинскиот сјај изнесува 13,1 m/лм2. NGC 5886 има привидни димензии од 0,9' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 15 ч 12 м 45,4 с, а неговата деклинација, односно висината на лакот на тој агол, +41° 14' 2"". Положбениот агол на објектот е во износ од 87°.
Други поделби
Проучување на NGC 5886 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 54298. Во рамките на атласот на длабокото небо, Уранометрија 2000.00, објектот припаѓа на групата означена со бројот 78; додека во Каталогот на основни ѕвезди (GSC) е групиран под бројот 3048. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1371.
Ла Фава
Ла Фава - планина во Бернските Алпи во Вале, помеѓу Дијабелерец и долината на Рона.
NGC 1508
NGC 1508 — спирална галаксија во соѕвездието Бик, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1508 се споменува и како MCG 4-10-21, CGCG 487-21, NPM1G +25.0119.
Откривање
Објектот е откриен на 15 декември 1876 година од страна на Едуар Жан Мари Стефан, со помош на рефлекторски телескоп, чијашто леќа имала пречник од 31,5 см.
Податоци од набљудување
Според морфолошката класификација на галаксиите, NGC 1508 е од видот Sc. Видливиот сјај со голо око изнесува 14,5 m, а оној во рамките на интервалот од минималната до максималната честота 15,2 m, додека површинскиот сјај изнесува 13,4 m/лм2. NGC 1508 има привидни димензии од 0,7' х 0,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 4 ч 5 м 47,6 с, а неговата деклинација, односно висината на лакот на тој агол, + 25° 24' 33". Положбениот агол на објектот е во износ од 24°.
Други поделби
Проучување на NGC 1508 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 14454. Во рамките на атласот на длабокото небо, Уранометрија 2000.00, објектот припаѓа на групата означена со бројот 133; додека во Каталогот на основни ѕвезди (GSC) е групиран под бројот 1818. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 31.
Сиќевачка Клисура
Сиќевачка Клисура (Сићевачка клисура – речна клисура и археолошко наоѓалиште во југоисточна Србија, локално најистакната геолошка и топографска одлика формирана на реката Нишава. Клисурата се наоѓа меѓу градовите Бела Паланка и Нишка Бања. Долга е 17 км, длабока 350 до 400 метра, на одредени делови постојат структури слични на кањон (вклучително и инверзни долински падини во Градишкиот Кањон). Клисурата е пресечена на висорамнината Куновица, меѓу јужните падини на Сврљишките Планини и Сува Планина. Околните области се познати по висококвалитетните лозја. Во клисурата се наоѓа каменоломот Островица и шест села. Најголемото, Сиќево е епоним за клисурата.
Археолошки наоди
Во јуни 2008 година во пештерата Мала Баланица, една од пештерите во клисурата, била ископана долна вилица за која се претпоставува дека му припаѓала на Homo erectus. Староста на овој фосил на вилична коска се проценува меѓу 397.000 и 525.000 години. Процената се заснова на електронска парамагнентна резонанса во комбинација со изотопска анализа на ураниумови низи и инфрацрвено/постинфрацрвено оптичко датирање. Морфологијата на мандибулата значително се разликува од поскорешните Homo heidelbergensis и целосно никакви заеднички одлики со Homo neanderthalensis. Ова вилица претставува една од растечкиот број примероци кои се откриваат во југоисточниот дел на европскиот континент. Таа прикажува плезиоморфни црти слични на erectus кои се поврзани со синапоморфните црти заеднички на хоминините од средниот плеистоцен.
Сипаници
Сипаница (лат. variola или variola vera) e заразна болест својствена за човекот, а ја предизвикуваат два вида вируси на вариола наречени variola vera major и variola vera minor.
Вируси
Variola vera major е попозната како голема или црна сипаница, таа е поопасен вид и предизвикува смрт кај 20-40% од заразените, а кај преживеаните често остава трајни лузни или слепило.
Variola vera minor, претставува поблаг облик што го пренесува вирусот ''Variolla, family poxviridae. Таа предизвикува смрт само кај 1% од заразените.
Симптоми
Првичните симптоми се слични на другите вирусни заболувања кои сè уште траат, како што се грип и обична настинка: треска од најмалку 38,3 ° C, болка во мускулите, малаксаност, главоболка и замор. Често се појавувало гадење, повраќање и болки во грбот. Раната продромална фаза обично траела 2-4 дена. До 12-от или 15-от ден, првите видливи лезии - мали црвеникави точки наречени енантема - се појавуваат на мукозните мембрани на устата, јазикот, непцето и грлото, а температурата паѓа на речиси нормална. Овие лезии брзо се зголемуваат и пукаат, ослободувајќи големи количества на вирус во плунката.
Вирусот сипаници имал тенденција да ги напаѓа клетките на кожата, предизвикувајќи карактеристични мозолчиња или макули, поврзани со болеста. На кожата се појавува осип 24-48 часа откако се појавиле лезии на мукозните мембрани. Типично, макулите прво се појавуваат на челото, а потоа брзо се прошируваат на целото лице, проксималните делови на екстремитетите, трупот и на крај до крајните делови на екстремитетите. Процесот трае не повеќе од 24 до 36 часа, по што не се појавуваат нови лезии. Во овој момент, инфекцијата со вариола може да заземе неколку многу различни правци. Периодот на инкубација помеѓу контракцијата и првите очигледни симптоми на болеста бил околу 12 дена.
Последици
Се претпоставуваа дека во 20 век од сипаници умреле меѓу 300 и 500 милиони луѓе. Во изминатиот период, пред да бидат развиени модерни лекови и вакцини, сипаниците биле многу посмртоносни.
Сепак, најзначајна улога имале по откривањето на Америка, кога домородците од Северна Америка и Јужна Америка дошле во допир со Европејците кои биле инфицирани со вирусот на вариола. За разлика од колонизаторите, домородците немале развиен имунитет, што довело до нагло ширење на болеста и драматичен пад на домородната популација, па на европските колонизатори им бил овозможен лесен и непречен продор во новите подрачја.
Домаќин на вирусот на вариолата е единствено човекот, тако што со напорите на Светската здравствена организација во 1977 година вирусот е искоренет кај човечката популација и денес се наоѓа само во лабораториите. Луѓето веќе не се вакцинираат против овој вирус, но се смета дека тој би можел да се користи како биолошко оружје.
Санта Марија де Аројо
Санта Марија де Аројо — општина во покраината Авила на автономната заедница Кастиља и Леон во Шпанија.
Муса Гареев
Муса Гајсинович Гареев (руски: Муса Гайсинович Гареев, башкирски: Муса Ғайса улы Гәрәев; Musa Ğaysa ulı Gäräyev; 9 јуни 1922 - 17 септември 1987 година) — командант на ескадрила на 76-ти гардиски авијациски полк за копнен напад на советските воздухопловни сили за време на Втората светска војна. Тој исто така бил единствениот Башкир кој двапати ја добил титулата Херој на Советскиот Сојуз.
Животопис
Гареев е роден на 9 јуни 1922 година во башкирско селско семејство во селото Иљашиди. Со семејството се преселил во селото Ташчишма, а во 1937 година ја завршил седмата година средно образование во училиште во Бишкураево. Во 1940 година посетувал техничко училиште и студирал во локален аероклуб; по завршувањето на обуката во аероклубот истата година, се приклучил во советската војска во декември.
Повоен период
Додека сè уште бил во војската, Гареев станал заменик во Врховниот совет на СССР, останувајќи на функцијата од 1946 до 1958 година. Во 1946 година бил ставен на чело на воздухопловниот полк со седиште во Москва, но бил разрешен од функцијата во 1948 година. Во 1950 година бил унапреден во чин потполковник, а по дипломирањето на воената академија Фрунзе во 1951 година бил унапреден во чин полковник во 1956 година. По дипломирањето на Воената академија на Генералштабот на СССР во 1959 година бил назначен за заменик командант на Втората дивизија за специјални намени на авијацијата, а во 1960 година станал заменик командант на 10. Одделна воздухопловна бригада пред да влезе во резерва во мај 1964 година. Како цивил, тој бил воен претседател на Башкирскиот комитет ДОСААФ од 1965 до 1977 година. Тој починал од рак на 17 септември 1987 година и бил погребан во Паркот на победата во Уфа.
Штердорф
Штердорф (Stördorf) — општина во округот Штајнбург, во Шлезвиг-Холштајн, Германија.
Јавно претпријатие за државни патишта
Јавно претпријатие за државни патишта (ЈПДП) е одговорно за планирање, изградба, реконструкција, одржување и заштита на јавните патишта, како и наплата на пататина.
Надлежности
ЈПДП ги врши следниве работи:
Хондурас на Олимписките игри
Хондурас  првпат настапил на Олимписките игри во 1968 година и оттогаш не учествувал на две Летни олимписки игри.
Спортистите на земјата на Олимписките игри досега немаат освоено медал.
Националниот олимписки комитет на Хондурас бил основан во 1956 година и бил признаен во 1956 година.
Мехмед Емин Али-паша
Мехмед Емин Али-паша ( – ) – истакнат отомански државник за време на танзиматското раздобје, најпознат као создавач на отоманскиот реформски едикт од 1856 година и за неговата улога во Парискиот мировен договор од 1856 година со кој завршила Кримската војна. Али-паша бил сметан за умешен и способен државник и често дека е негова заслуга за спречување на раниот распад на царството.
Али-паша се залага за западен стил на реформи за да го модернизира царството, ввклучувајќи секуларизација на државата и подобрување на граѓанските слободи. Работел на смирување на националистичките движење, а во исто време да ги спречи странските агресори кои се обидувале да ја ослабат отоманската контрола. Се залагал за отомански национализам кој би ги заменил разните етнички и религиозни лојалности.
Со скромно потекло како син на вратар, Али-паша се вивнал низ редовите на османлиската држава и за кратко време, во 1840 година, станал министер за надворешни работи и повторно во 1846 година. Во 1852 година неколку месеци бил голем везир, потоа повторно министер за надворешни работи во 1854 година. Меѓу 1855 и 1871 година ги менувал двете позиции, во својот живот седум пати бил министер за надворешни работи и пет пати голем везир. Во 1851 година му бил доделен Орден на црвен орел, 1s-ва класа Class (за нехристијани) in 1851.
Темпо
Темпо — израз во музиката за да се опише брзината, а често и начинот на кој изведувачот треба да го изведе музичкото дело или некој дел од композицијата. По правило, ознаките за темпото се бележат нaд петтолинието и директно на местото каде што започнува нивниот ефект.
Обележување и читање
Ознаката за темпото е претставена преку италијански збор или термин, кој ја опишува брзината и начинот на изведување. Дури и не многу искусен музичар има претстава за брзината со која треба да се изведе музичкото дело, засновано врз самиот збор, и тоа чувство се продлабочува и се подобрува со понатамошно искуство. Начинот за одредување на темпото е да се одреди бројот на oтчукувања што треба да поминат за една минута. Ова обично се означува со записот „ознака на единица мерка = број на единица мерка во минута“ во загради, по горенаведениот збор на италијански. Пример: За прецизно почитување на темпото, најчесто се користи уред наречен метроном.
Знаци за темпо
По правило ознаките за темпото се бележат лево во најгорниот дел, над петтолинието, но, може да се најдат и на други делови од музичкото дело каде што е потребно. Некои од ознаките се следниве:
ФК Вардар во европски фудбал
ФК Вардар во европски фудбал — список на сите натпревари кои ФК Вардар ги одиграл на европската фудбалска сцена.
По натпреварување
Извор: UEFA.com, Last updated on 2 August 2017 Одг. = одиграни натпревари; Поб. = Победа; Нер. = Нерешено; Пор. = Пораз; ДГ. = Дадени голови; ПГ. = Примени голови. Замрените натпреварувања се обележани со затемнтети букви.
По терен
Последен пат уредено: 2 август 2017
Резултати
Ф. = Фаза; КФ. = квалификациска фаза; ПО. = Плеј-оф
Ранг од 1999 според УЕФА
Извор:
Млечен шејк
Млечен шејк Млечниот шејк е благ ладен напиток кој е направен од млеко, сладолед или ладно млеко и вкус или засладувач како овошен сируп или чоколаден сос. Надвор од Обединетите Нации, овој напиток понекогаш се нарекува матен шејк или матен млечен шејк за да се разликува од другите помалку вискозни форми на засладеното млеко. Рестораните кои нудат комплетна услуга, содаџилниците и малите ресторани обично го приготвуваат и го мешаат шејкот рачно од лопатка за сладолед и млеко во блендер или миксер за пијалаци употребувајќи не’рѓосувачки сад. Многу продавници за брза храна не ги прават рачно шејковите со сладолед. Наместо тоа тие приготвуваат шејкови во автоматски машини за млечен шејк кои го замрзнуваат и ја сервираат преработената мешавина од  млечен шејк која содржи млеко, засладен вкус и состојка која ја згуснува смесата. Како и да е, некои продавници за брза храна сè уште го следат традиционалниот метод на подготовка, а некои сè уште служат млечни шејкови подготвени во во блендери, мек сервиран сладолед (или леден млечен шејк) кои содржат засладувачи или сирупи.
Брза храна и претходно подготвени Шејковите за брза храна се направени по пат на две методи : автоматски машини за матен шејк и обично послужен сладолед измешан со засладени сирупи. Исто така има и рачно подготвени или во блендер. Рестораните со најголем број муштерии, како што е Мек Доналдс, често избираат да послужуваат матен шејк кој е веќе претходно направен во машините за матен шејк. Овие машини се направени од цилиндри со мешалки од не’рѓосувачки челик каде има спроводници за ладење кои ги замрзнуваат претходно подготвените матените шејкови во состојба за да можат да се пијат. Во рестораните, автоматските машини за матени шејкови можат да понудат различни видови на вкусови а тоа зависи од тоа колку садови може да собере внатре во машината, а во рестораните за брза храна обично има матени шејкови со повеќе вкусови. Најмалите автоматски машини за матени шејкови се контра-монтирани кои можат да направат матен шејк само еден вид вкус користејќи пет литарски садови направени од не’рѓосувачки челик. Големите ресторани кои сакаат да понудат повеќе вкусови, користат машини кои произведуваат повеќе вкусови со повеќе не’рѓосувачки садови од пет литри или користат машини кои работат на јаглерод диоксид кои ги мешаат вкусовите. Некои ресторани за брза храна користат машини кои произведуваат ‘густ матен шејк‘ во дванаесет литарски садови но со еден вкус.
Обично послужени мешани со сируп Некои ресторани за брза храна како што е Дејри Квин послужуваат матени шејкови кои се обично подготвени во блендери (или ледено млеко) со засладувачи, со вкус на сирупи како што е чоколадниот сируп и овошниот сируп со млеко. Претходно подготвени производи Претходно подготвените матени шејкови се продаваат во продавниците со прехранбени производи во Северна Америка и Обединетото Кралство. Овие напитоци се направени од мешавина на млеко и засладен прашок, вештачки сируп или концентрат, кој инаку се нарекува ‘засладено млеко‘, состојката карагинан која му помага за згуснување и други производи. Флашираните матени шејкови обично се продаваат во амбалажи од 330 милилитри, 500 милилитри и литарски шишиња.
Историја Од 1880 до 1930 година Кога за првпат терминот ‘milkshake‘ беше употребен во печатот во 1885 година, матените шејкови беа алкохолни виски пијалаци кои биле опишани како ‘‘ здрав пијалак со јајца, виски и др. т.е служел како тоник за лек‘‘. Како и да е до 1900 година терминот се однесувал на ‘’ пијалаци направени со чоколадо, јагода или сирупи од ванила’’. До 1930-тите години, матените шејкови биле познати пијалаци во млечните продавници кои биле типични содаџилници во тој период, кои студентите ги користеле како место за средби и излегување.
Потеклото на електричниот блендер, благи млечни пијалаци и матени шејкови е во заемна врска. Пред да почне зголемува намената на електричните блендери, видовите матени шејкови биле како оние направени со јајца, или биле рачно подготвени со мешавина од кршен лед, млеко шеќер и вкусови. Мешавините на пијалаците на плажата Хамилтон започнале да се употребуваат во содаџилниците во 1911 година а електричниот блендер го пронашол Стивен Поплавски во 1922 година. Со пронаоѓањето на блендерот, матените шејкови започнале да ја добиваат својата модерна, пенеста форма со шлаг. Благите млечни пијалаци се направени од матен млечен прашок кој содржи исушено млеко, благ барли и овесно брашно. Матениот млечен прашок бил пронајден во 1897 година од страна на Вилијам Хорлик како лесен и здрав дигестивен пијалак за закрепнување за инвалиди и деца, како и  храна за бебиња.
Употребата на благиот млечен прашок во матениот шејк бил популарен во Америка од Валгринс-ланецот на дрогерии. Во 1922 година, вработениот Ивар ‘Поп‘ Кулзон направил матен шејк додавајќи две лажици сладолед од ванила во стандардниот рецепт за благиот млечен пијалак (млеко, чоколаден сируп, и благ прашок). Оваа идеја позната под името ‘Благото млеко на Хорлик‘ било оформено од Валгринс-ланецот на дрогерии како дел од чоколадниот млечен шејк, кој и самиот станал познат како ‘благ‘ или ‘слад‘ и станал еден од најпознатите пијалаци во содаџилниците. Автоматизирањето на млечните шејкови развиени во триесеттите години, по воведувањето на фреон разладувачите кои обезбедувале сигурност, доверлив начин за автоматско правење и преработување на сладоледот. Во 1936 година пронаоѓачот Ерл Принц го употребул основниот концепт за фреон машините за сладолед за да се развие Мулти-миксерот, миксер со пет перки кој прави пет млечни шејкови наеднаш и ги сипува во книжни садови кои стојат подготвени под машината.
Од 1940 до 1950 година До педесеттите години, познати места каде може да се пие матениот шејк биле: тезгите за јадење Вулвортс "5 & 10", мали ресторани, локалите за брза храна и дрогерии и содаџилници. Овие локали често изложуваат машини за матење на млечен шејк направени од хром или не’рѓосувачки челик. Овие локали прават матени шејкови на плажата Хамилтон или слични мешавини на пијалаци кои имаат мешалки кои прават воздух во пијалаците за да се добие ефект на пенаста и густа смеса, сервирајќи ги во чаши високи 12½ унци во вид на буквата "y". Содаџилниците имаат свој сопствен жаргон како "Burn One All the Way" (млечно  чоколадо со чоколаден сладолед), Twist It, Choke It, and Make It Cackle" ( млечно чоколадо со јајце), "Shake One in the Hay" (шејк од јагода), и "White Cow" ( млечен шејк од ванила). Во 1950-тите години продавачот на машини за млечен шејк Реј Крок  добил ексклузивни права од пронаоѓачот Еарл Принц за мултимиксерот за правење млечен шејк во ерата во 1930-тите години, и започнал да ги употребува автоматските машини за правење млечен шејк за да го забрза производството на рестораните на Мек Доналдс.
Во педесеттите години, во различни делови во Америка млечните шејкови биле наречени "frappes", "velvets," "frosted [пијалаци]", или "cabinets". Особеност во стилот на млечните шејкови, она конкретното било ‘’млечен шејк толку густ така што оној кој го сервира го превртува нагоре надолу покажувајќи дека ниту една капка нема да капне од него’’. Во 1952 година, дневниот весник во Род Ајленд содржеше ‘‘Guide For Top Quality ICE CREAM SODAS CABINETS MILK SHAKES ‘‘, каде е покажана употребата на терминот "cabinet" во весникот. Во една статија од 1953 година во весникот ‘‘Сеилсбури Тајмс‘‘ (во државата Мериленд) е прикажано дека шејковите со добро мешање можат да се направат и во бокали. Статијата покажува дека при додавање на четири големи лажици сладолед, пијалакот ќе стане ‘‘замрзнат шејк‘‘.
Млечните шејкови денес Во 2000-тите години, млечните шејкови започнаа да се користат како дел од новиот тренд на стилот на бутиците "спа дентистри" со цел пациентите да се релаксираат и да ги намалат своите грижи. " Spa dentistry" употребува ароматерапија, масажи, музика која се слуша преку слушалки за да се намали тензијата на пациентот. На крајот од третманот на пулпектомијата, на пациентите им даваат леден матен шејк, за да го смират воспалението во устата и да ја задржат желбата за потешките оброци додека помине анестезијата.
Во 2005 година, традиционалното потекло на млечниот шејк било заменето со рестораните кои работат 24 часа, рестораните кои беа главни во педесеттите и шеесеттите години како што се ‘‘Denny’s‘‘, ‘‘Big Boy‘‘, и ‘‘International House of Pancakes‘‘, за сметка на првиот пат кога пописот во Америка во седумдесеттите започна да го мери ова. Промената на состојките за бургерот, компирчињата и млечниот шејк, идеално евокирани од комедијата на ситуацијата ‘‘Хепи дејс‘‘ го губи апетитот на Американците. Поради тоа, Американските потрошувачи одат во обични ресторани. Во 2006 година, Американскиот сервис за истражување на земјоделството создал редуциран шеќер, млечни шејкови со низок процент на калории. Шејковите содржат пола количина шеќер и само 10 проценти маснотија од рекламните шејкови за брза храна. На училиштата им е потребна машина за правење млечен шејк или обична машина за сервирање на млечните шејкови. Во матените шејкови има додадено влакна и некои други хранливи состојкии кои содржат многу помалку лактоза што ги прави млечните шејкови соодветни за оние луѓе кои не сакаат големи количини на шеќери. Водејќи се според едно истражување од фирмата на НПД –групата,продажбата на млечни шејкови во Америка, слатки и рози се зголемила за 11% во 2006 година. Кристофер Мулер, директор на центарот за мулти менаџмент на ресторани на универзитетот Орландо во централна Флорида, изјавува дека, млечните шејкови не потсетуваат на лето, младост и уживање, и будат спомени од времето кое изминува. Мулер истакнува дека млечните шејкови се многу профитни за рестораните, за разлика од ‘‘флафи‘‘ пијалаците кои содржат повеќе воздух. На испитување на пазарот, фирмата Техномик изјавува дека 2006 година била профитна, со околу 75% од средната цена на шејковите во рестораните која изнесувала 3,38 долари.
Еден синџир од рестораните ‘’Соник Драјв- Ин’’ во стил од педесеттите години во Америка ги нарекува шејковите : една од нашите најголеми производствени и профитабилни области. Изјавено во 2006 година, дел од порастот на продажбите на млечните шејкови, се должи на зголемената достапност на иновативно дизајнирани млечни шејкови во рестораните. Во 2006 година, во дневнито весник во Лос Анџелес е изјавено дека шефовите од ‘’хипстер хенгаутс енд ретрко лендмаркс’’ користат омекнати јагоди, Валроха чоколадо и бурбон ванила од Мадагаскар за да направат нови вкусови за млечните шејкови. Други нови идеи кои биле понудени во рестораните во Лос Анџелес биле млечни шејкови направени од печени ореви, течност од жолта роза, и сладолед од портокалов цвет, од растението таро, ванила зрнца свалкани во рум, Валроха чоколадо и вотка Греј Гус, ванила пудинг мешан со руското пиво Стаут.
Истражување на пазарот Во 2003 година, еден синџир од ресторани за брза храна сакал да го докаже профитот од млечните шејкови, најпрво фокусирајќи се на некои групи за да дознае кои фактори влијаат и ги привлекуваат муштериите ( на пр. Цена, количина на чоколадото) а профитот не се зголемува. Изнајмените истражувачи треба да дознаат зошто муштериите купуваат млечни шејкови, и да ги најдат факторите кои ќе му помогнат на ресторанот за да се зголеми продажбата. Истражувачите дознале, спротивно на нивните очекувања дека половина од продажбата на млечните шејкови е направена изутрина и дека нивната продажба е поголема, а е ретко конзумирана во рестораните. Истражувачите утврдиле дека поголем број од муштериите купуваат за да си подпивнуваат за време во денот. Тие сакале производ кој ќе можат да го конзумираат со една рака и со кој нема да ризикуваат да си ги извалкаат рацете или облеката (како што се случува со тостовите, џемовите, и лепчињата со колбаси и јајца). Истражувачите заклучиле дека подобра стратегија би била да ги направат млечните шејкови погусти за да траат подолго, сервирани во овошни парчиња (за пиењето да биде поинтересно), или можат муштериите сами да се самопослужуваат.
Во народната култура ‘‘Милкшејк‘‘ е еден од насловите на ар-ен-би електро песна произведена од ‘‘Тхе Нептунс‘‘ за третиот албум ‘‘Тејсти‘‘ на американската пејачка Келис. Песната се појавила на топ-тен листата во Обединетото Кралство, Австралија и Холандија, а Келис се здобила со најголем успех на третото место од сто други на листата н ‘’Билборд Хот’’ во Америка. Песната станала многу слушана на интернет, следејќи го филмот на Паул Томас Андерсон- ‘‘ Тхере вилл би блуд‘‘, каде сцените ( од познатата реченица : ‘‘Пијам од твојот млечен шејк‘‘) биле опишани во песната. Реченицата станала една од најпознатите во филмот како резултат на него станала препознатлива во народната култура.
Ново Жупаништа
Ново Жупаништа (Νέα Λεύκη, Неја Левки) — село во Костурско, Егејска Македонија, денес во општината Костур на Костурскиот округ во Западна Македонија, Грција.
Географија
Селото се наоѓа во Костурската Котлина, на на 5 км од градот Костур. Иако се води како псоебно, во практика е споено со с. Мањак.
Историја
Селото се води како посебно населено место од 1991 г.
Крсте Матески
Крсте Настев Матески ( во —  во ) — македонски партизан, борец за слобода на Македонија и учесник во НОВ.
Животопис
Се занимавал со земјоделство. Определен за борба против окупаторот, во текот на 1943 година се приклучил во реонската чета во Бржданско. Учествувал во повеќе судири со балистите и загинал во една борба кај селото Карбуница во есента 1943 година.
Балтаџилар
Балтаџилар (Πελεκητή, Пелекити) — село во Општина Бук во Драмски округ, Егејска Македонија, денес во областа Источна Македонија и Тракија, Грција.
Географија и местоположба
Селото се наоѓа на 27 километри североисточно од градот Драма и на 17 километри јужно од центарот на општината, Бук. Селото се наоѓа на надморска височина од 350 метри.
Историја
Селото во текот на XIX век се наоѓало во рамките на Драмската каза, во составот на Отоманското Царство.
По крајот на Балканските војни, селото било вклучено во составот на Грција. По потпишувањето на Лозанскиот договор во 1923 година помеѓу Република Турција и Република Грција, во селото се населиле грчки бегалци од Анадолија додека муслиманското население ги напуштило своите домови.
Во 1927 година, селото било преименувано во Пелекити.
Демографија
До 1928 година во селото биле населени 57 бегалци од Турција. Во 1928 година селото броело 57 жители, додека во 1940 година селото броело 105 жители. Селото во пописот од 1951 година броело 153 жители, на пописот од 1961 година, во селото живееле 113 жители, во 1971 година имало 26 жители, во 1981 година имало 23 жители, додека во 1991 година имало 39 жители. Денеска, населението на селото е 13 жители според пописот од 2011 година.
NGC 3440
NGC 3440 — спирална галаксија во соѕвездието Голема Мечка, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3440 се споменува и како UGC 6009, MCG 10-16-19, CGCG 291-9, IRAS 10508+5722.
Откривање
Објектот е откриен на 8 април 1793 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3440 е од видот SBb. Видливиот сјај со голо око изнесува 13,2 m, а оној во рамките на интервалот од минималната до максималната честота 14 m, додека површинскиот сјај изнесува 13,1 m/лм2. NGC 3440 има привидни димензии од 2,1' х 0,5'.
Астрономски податоци
Објектот е од епохата Ј2000.0. Положбениот агол на објектот е во износ од 48°.
Користена литература
Astronomical Objects (RNGC)"". Tucson, Arizona:University of Arizona Press, 1973. (4016,0)
СУ „Гоце Делчев“ - Валандово
„Гоце Делчев“ — средно училиште во Валандово, Општина Валандово.
Основање и развој
Училиштето започнува со работа во 1959/60 година како земјоделско училиште „Каме Почлизов“. Подоцна во 1972/73 година во училиштето се воведуваат и гимназиски паралелки со што станува училишет центар на средно образование. Во 1991 година, училишната зграда беше реновирана и беше дограден нов дел.
Денеска во училиштето покрај гимназиска насока, егзистира и земјоделско-ветеринарната стука – образовни профили лозаро-винарски техничар и техничат за фармерско производство. Во гимназиското образование, учениците се определуваат на едно од следниве две подрачја: општествено-хуманистичкото и природно-математикчкото подрачје. Наставата во училиштето се изведува во современо опремени кабинети со компјутер за секој ученик. Образовната практика учениците од земјоделско-ветеринарната струка ја изведуваат на површините од училишната економја. Во рамките на училишната економија училиштето располага со 1,5 хектари лозов насад, 6 хектари житарица, 0,5 хектари пченка, 0,5 хектари насад со јапонско јаболко, 0,5 хектари калинки како и други необработливи површини. Располага и со земјоделска механизација за практична обука и обработка на површините како и со винарија за преработка на грозје.
Учество на натпревари
Училиштето редовно секоја година учествува на многу натпревари.
Цицвара
Цицвара — вид храна, составен дел на српската, црногорската, крајишката и источнохерцеговската кујна. Се подготвува од жолто или бело пченкарно брашно со додавање на кајмак (скорупа). При подготовката мора да се внимава растопениот кајмак да биде под површината. Јадењето настанало на Дурмитор како Божиќна чест.
Се сервира во чинии. Се јаде со лажица. По желба се прелева со мед. Како прилог се служат компири и леб.
Начин на подготовка и состојки
Потребни состојки:
Кајмакот ставете го во жешка вода и ставете на шпорет да се вари на тивок оган. Кога водата ќе зоврие, полека додавајте го пченкарното брашно и полека  мешајте  со дрвена лажица додека цицварата не се згусне. Доколку користите инстант качамак, варете онолку колку што пишува на кесичката.
Сушица (Порече)
Сушица — село во Општина Македонски Брод, во областа Порече, во околината на градот Македонски Брод.
Географија и местоположба
Селото се наоѓа во областа Порече, во западниот висок планински дел на територијата на Општина Македонски Брод. Селото е планинско, на надморска височина од 980 метри.
Атарот зафаќа површина од 7,4 км2. На него обработливото земјиште зафаќа површина од 106 хектари, на пасиштата отпаѓаат 229 хектари, а на шумите 224 хектари.
До селото води макадамски пат, кој се двои од локалниот пат кој води до селото Томино Село.
Историја
Селото се споменува во турските пописни дефтери од 1467/68 година, како дел од Кичевската нахија (Nahiye-I Kirçova) со 9 семејства и 1 неженет, сите христијани.
Стопанство
Селото нема развиена земјоделска функција.
Население
Според податоците на Васил К’нчов („Македонија. Етнографија и статистика“) од 1900 година, во селото Сушица имало 260 жители, сите Македонци. По податоците на секретарот на Бугарската егзархија, Димитар Мишев („La Macédoine et sa Population Chrétienne“) во 1905 година во Сушица имало 320 жители.
Селото е мало, населено со македонско население, коешто во 1961 година имало 167 жители, додека во 1994 година бројот се намалил на 24 жители.
Според пописот од 2002 година, во селото Сушица имало 13 жители, од кои 12 Македонци и 1 Србин.
Според последниот попис од 2021 година, во селото живееле 6 жители, сите Македонци.
Родови
Сушица е македонско село.
Родови во селото се: Ковачевци (6 к.), Атулевци (13 к.) и Ѓорговци (6 к.), сите потекнуваат од ист предок и доселени се од раселениот град Закамен.
Црква „Св. Илија“ - Велмевци
Свети Илија — главна селска црква во демирхисарското село Велмевци, сместена на самото сретсело.
Сушица (Порече)
Самоуправа и политика
Селото влегува во рамките на Општина Македонски Брод, која била променета со новата територијална поделба на Македонија во 2004 година, при што кон нејзе била придодадена поранешната Општина Самоков. Во периодот од 1996-2004 година, селото било во рамките на некогашната Општина Самоков.
Црква „Св. Илија“ - Велмевци
Историја
Црквата е изградена во 1838 година. Иконостасот е направен од Серафим од Тресонче во 1873 година. Според натписот над влезната врата, црквата била зографисана во 1874 година. Фрескоживописот се протега на целата површина во внатрешноста на црквата.
Сушица (Порече)
Самоуправа и политика
Во периодот 1950-1952, селото било дел од некогашната општина Самоков, во која влегувале селата Бенче, Брест, Зркле, Звечан, Ковче, Лупште, Рамне, Самоков и Сушица.
Црква „Св. Илија“ - Велмевци
Историја
Црквата е позната по тоа што во неа во 1880 година е дадена заклетвата на Демирхисарскиот заговор.
Сушица (Порече)
Самоуправа и политика
Во периодот 1952-1955, селото било дел од тогашната општина Самоков, во која покрај селото Зркле се наоѓале селата Бенче, Брест, Звечан, Инче, Ковач, Ковче, Лупште, Рамне, Самоков, Старо Село и Сушица.
Во периодот 1955-1957, селото било дел од тогашната општина Манастирец.
Во периодот 1957-1965, селото се наоѓало во некогашната општина Брод.
Во периодот 1965-1996 година, селото се наоѓало во рамките на големата Општина Брод.
Избирачко место
Во селото постои избирачко место бр. 0261 според Државната изборна комисија, кое е сместено во приватна просторија.
На локалните избори во 2017 година, на ова избирачко место биле запишани вкупно 2 гласачи. На претседателските избори во 2019 година, на ова избирачко место бил запишан вкупно 1 гласач.
.mr
mr — највисок државен домен за Мавританија.
Натриум силокс
Дериватот на натриум, кој има својства слични на сол, е кластер од кубански тип.
Комплексите со висока координативна незаситеност покажуваат висока реактивност сè додека не подлежат на интрамолекуларни реакции. Силокс ја нуди оваа можност. Примери за висока реактивност прикажана од соединенијата на метал-силокс вклучуваат CO врска во јаглерод моноксид и CN врска во пиридин.
Подготовка
Na(silox) обично се подготвува со депротонација на силинолот (t-Bu) 3 SiOH, кој се подготвува со повеќестепен пат преку посредништво на (t-Bu) 2 SiF 2. Се добива и со третман на t Bu 3 SiNa со азотен оксид.
СУ „Ѓоце Стојчевски“ - Тетово
„Гоце Стојчевски“ — средно училиште во Тетово, Општина Тетово.
Вилхелм Оствалд
Вилхелм Оствалд (Vilhelms Ostvalds, Рига, 2 септември 1853 - Лајпциг, 4 април 1932), бил Балтичко-Германски хемичар.
Вилхелм Оствалд во 1909 година ја добил Нобеловата награда за хемија.
Црква „Св. Димитриј“ - Валандово
Историја
Црквата е подигната во 1830 година.
Архитектура
Градбата на црквата е трикорабна и со рамни тавани, при што на неговиот полукружен свод е насликана икона со платно со претставата на Исус Христос Седржител. Средишниот кораб на градбата ги надвишува страничните два, а црквата завршува со полукружна апсида на источната страна. Покривната конструкција е изградена на две води и е потрена на два реда од по четири симетрично поставени столбови. Влезната врата е сместена на јужната страна и над неа има застаклена ниша со фреска на која е претставен Свети Димитриј.
Во црквата има стари икони кои потекнуваат од XVII, XVIII и XIX век, изработени од непознати зографи, но и понови кои се од XX век. Сегашниот иконостас е изработен во 1988 година од црковниот уметник Мишко Милановиќ, со помош на двајца соработници, а е осветен на 7 април 1989 година од тогашниот митрополит на Повардарската епархија, г. Михаил.
Поради нејзината поставеност во просторот, црквата е недоволно препознатлива и привлечна. Југозападно од црквата се наоѓа камбанаријата, која според натписот на северната страна, е изградена во 1898 година, а обновена во 1994 година. Во дворот на црквата има помошен објект, кој според наведениот натпис, е изграден во 1936 година. Во склоп на црквата се и градските гробишта.
Религија и наука
Односот меѓу науката и религијата е предмет на расправа на проблемот на разграничување. Донекаде поврзано е тврдењето дека науката и религијата би можеле да се здобиваат со знаење користејќи различни методи. Научниот метод се потпира на разумот и емпиризмот, додека религијата ги признава откровението, верата и светоста. Некои учени велат дека науката и религијата се одделни, како на пример Џон Вилијам Дрејпер (во неговата теза на конфликти) и Стивен Џеј Гулд (во неговите непреклопувачки магистерии), а некои предлагаат нивна заемна поврзаност.
Гледишта
За видовите на заемодејства кои би можеле да се наметнат меѓу науката и религијата постојат неколку гледишта кои условно би можеле да се поделат во четири типови:
Конфликт
Постојат многу историски, филозофски и научни аргументи кои ја поддржуваат идејата дека науката и религијата се во конфликт. Историски примери на религиозни тврдења кои му противречат на современиот научен консензус се креационизам и интелигентен дизајн. Од 1616 до 1757, Римокатоличката црква го прифаќала старогрчкиот геоцентричен модел (систем на Птоломеј) и се противела на хелиоцентризмот, кој најпрво бил пропагиран од католичкиот свештеник Никола Коперник. Приврзаник на хелиоцентризмот бил и Галилео Галилеј, но подоцна под притисок на црковните власти го напуштил ова гледиште и го означил како неточно (види Процесот Галилео). Длабоко вкоренетите религиозни тврдења секогаш биле предизвикувани од научните истражувања како на пример истражувањето STEP, кое ја испитувало ефикасноста на молитвата. Некои научници, меѓу кои и Џери Којн, истакнуваат дека постои филозофска несовпадливост меѓу религијата и науката. Нил Деграс Тајсон презентира аргумент за конфликтот меѓу религијата и науката кој ги комбинира историските и филозофските приоди. Според него, религиозните научници, каков што бил Исак Њутн, би можеле да постигнат многу повеќе доколку не ги прифатиле религиозните одговори на нерешените научни прашања.
Независност
Современото гледиште опишано од Стивен Џеј Гулд како „непреклопувачки магистерии“ или "non-overlapping magisteria" (NOMA) гласи дека науката и религијата се справуваат со фундаментално различни аспекти на човечкото искуство, така што кога секоја од нив стои во својот домен, тие коегзистираат совршено. Додека Гулд зборува за независност од научна перспектива, Волтер Теренс Стејс ја опишува независноста од перспективата на филозофијата на религијата. Според Стејс, кога науката и религијата се гледаат во својот сопствен домен, тие се и двете доследни и целосни.